Holmøy arbeider på heltid som kunstner innenfor ulike teknikker; tegning, akvarell, akryl og collage, samt litografi. Motivkretsen spenner fra halvabstrakte fjellandskap og trær til høner og haner. Hun er medlem av NFUK, Norsk forening for Uavhengige Kunstnere, samt medlem av Grafill og Grundernettverket. Hun er en aktiv utstiller og har deltatt på flere juryerte utstillinger og er representert på diverse gallerier. Hun har lang erfaring i å holde både fysiske og nettbaserte kurs innen tegning og maling, for private grupper og næringslivet.